กฎกระทรวงกฎกระทรวงฉบับที่๑๒ (พ.ศ. ๒๕๔๐)ออกตามความในพระราชบัญญัติคุ้มครองผู้ประสบภัยจากรถพ.ศ. ๒๕๓๕ อาศัยอำนาจตามความในมาตรา ๕ และมาตรา ๒๐ วรรคสองแห่งพระราชบัญญัติคุ้มครองผู้ประสบภัยจากรถ พ.ศ.๒๕๓๕รัฐมนตรีว่าการกระทรวงพาณิชย์โดยคำแนะนำของคณะกรรมการคุ้มครองผู้ประสบภัยจากรถออกกฎกระทรวงไว้ดังต่อไปนี้ข้อ ๑ให้ยกเลิกกฎกระทรวง ฉบับที่ ๖ (พ.ศ. ๒๕๓๕)ออกตามความในพระราชบัญญัติคุ้มครองผู้ประสบภัยจากรถ พ.ศ. ๒๕๓๕ข้อ ๒ความเสียหายที่จะให้ได้รับค่าเสียหายเบื้องต้นมีดังต่อไปนี้(๑) ความเสียหายต่อร่างกาย ได้แก่(ก) ค่ายา ค่าอาหารทางเส้นเลือด ค่าออกชิเจนและอื่น ๆ ทำนองเดียวกันที่ใช้ในการบำบัดรักษา(ข) ค่าอวัยวะเทียมและอุปกรณ์ในการบำบัดรักษารวมทั้งค่าซ่อมแซม(ค) ค่าบริการทางการแพทย์ ค่าตรวจค่าวิเคราะห์โรค ทั้งนี้ ไม่รวมถึงค่าจ้างพยาบาลพิเศษและค่าบริการอื่นทำนองเดียวกัน(ง)ค่าห้องและค่าอาหารตลอดเวลาที่เข้ารับการรักษาพยาบาล(จ)ค่าพาหนะนำผู้ประสบภัยไปโรงพยาบาลหรือสถานพยาบาล(๒) ความเสียหายต่อชีวิต ได้แก่(ก) ค่าปลงศพ(ข)ค่าใช้จ่ายอันจำเป็นเกี่ยวกับการจัดการศพผู้ประสบภัยข้อ ๓ จำนวนเงินค่าเสียหายเบื้องต้นให้เป็นไปดังต่อไปนี้(๑)จำนวนเท่าที่จ่ายจริงแต่ไม่เกินหนึ่งหมื่นห้าพันบาท สำหรับความเสียหายต่อร่างกาย(๒) จำนวนหนึ่งหมื่นห้าพันบาทสำหรับความเสียหายต่อชีวิต(๓) จำนวนตาม (๑) และ (๒) รวมกันสำหรับผู้ประสบภัยที่ถึงแก่ความตายหลังจากมีการรักษาพยาบาลในโรงพยาบาลหรือสถานพยาบาลข้อ ๔ การร้องขอรับค่าเสียหายเบื้องต้นให้ยื่นคำร้องขอตามแบบที่นายทะเบียนกำหนดและต้องมีหลักฐานดังต่อไปนี้(๑) ความเสียหายต่อร่างกาย(ก) ใบเสร็จรับเงินจากโรงพยาบาลหรือสถานพยาบาลหรือหลักฐานการแจ้งหนี้ี้เกี่ยวกับการรักษาพยาบาล(ข) สำเนาบัตรประจำตัว หรือสำเนาใบสำคัญประจำตัวคนต่างด้าวหรือสำเนาหนังสือเดินทางหรือหลักฐานอื่นใดที่ทางราชการเป็นผู้ออกให้ที่สามารถพิสูจน์ได้ว่าผู้ที่มีชื่อในหลักฐานนั้นเป็นผู้ประสบภัยแล้วแต่กรณี(๒) ความเสียหายต่อชีวิต(ก) สำเนามรณบัตร(ข) สำเนาบันทึกประจำวันในคดีของพนักงานสอบสวน หรือหลักฐานอื่นที่แสดงว่าผู้นั้นถึงแก่ความตายเพราะการประสบภัยจากรถ(๓) การร้องขอรับค่าเสียหายเบื้องต้นตาม (๑) และ(๒) รวมกันให้มีหลักฐานตาม (๑) และ (๒)(๔) ให้ผู้ประสบภัยเป็นผู้ร้องขอหากผู้ประสบภัยไม่สามารถร้องขอได้ให้โรงพยาบาลหรือสถานพยาบาลที่รักษาผู้ประสบภัยญาติหรือผู้มีส่วนได้เสียของผู้ประสบภัยหรือทายาทโดยธรรมของผู้ประสบภัยแล้วแต่กรณี ร้องขอแทนผู้ประสบภัยหรือทายาทโดยธรรมของผู้ประสบภัยต้องร้องขอรับค่าเสียหายเบื้องต้นจากบริษัทที่รับประกันภัยไว้ภายในหนึ่งร้อยแปดสิบวันนับแต่วันที่มีความเสียหายเกิดขึ้นข้อ ๕ การจ่ายค่าเสียหายเบื้องต้นให้ปฏิบัติดังต่อไปนี้(๑) ให้จ่ายแก่ผู้ประสบภัยหรือจ่ายแก่โรงพยาบาลหรือสถานพยาบาลที่รักษาพยาบาลแทนผู้ประสบภัย(๒) ให้จ่ายเป็นเงินสดหรือจ่ายเป็นเช็คที่มิได้ลงวันที่ล่วงหน้า(๓)ให้จ่ายให้เสร็จเรียบร้อยภายในเจ็ดวันนับแต่วันที่ได้รับการร้องขอตามข้อ ๔ทั้งนี้โดยไม่ต้องรอพิสูจน์ความรับผิดข้อ ๕[๑] กฎกระทรวงนี้ให้ใช้บังคับตั้งแต่วันที่ ๑ธันวาคม พ.ศ. ๒๕๔๐ เป็นต้นไปให้ไว้ณ วันที่ ๒๔ ธันวาคม พ.ศ. ๒๕๔๐ศุภชัย พานิชภักดิ์รัฐมนตรีว่าการกระทรวงพาณิชย์หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่กฎกระทรวง ฉบับที่ ๖(พ.ศ.๒๕๓๕) ออกตามความในพระราชบัญญัติคุ้มครองผู้ประสบภัยจากรถ พ.ศ.๒๕๓๕ได้กำหนดจำนวนเงินค่าเสียหายเบื้องต้นที่ผู้ประสบภัยจะได้รับจากบริษัทหรือกองทุนแล้วแต่กรณี ไว้ยังไม่เหมาะสมกับสภาวะเศรษฐกิจของประเทศในปัจจุบันและไม่สอดคล้องกับค่าปลงศพและค่าใช้จ่ายอันจำเป็นเกี่ยวกับการจัดการศพที่เพิ่มขึ้นหรือค่ารักษาพยาบาลเบื้องต้นที่ผู้ประสบภัยต้องจ่ายให้กับโรงพยาบาลหรือสถานพยาบาลสมควรปรับปรุงจำนวนเงินค่าเสียหายเบื้องต้นที่ผู้ประสบภัยจากรถจะได้รับให้เหมาะสมยิ่งขึ้นประกอบกับสมควรกำหนดแบบคำร้องขอรับค่าเสียหายเบื้องต้นเพื่อให้คำร้องดังกล่าวมีการปฏิบัติในแนวเดียวกันและเพื่ออำนวยความสะดวกแก่ผู้ประสบภัยที่จะขอรับค่าเสียหายเบื้องต้นสมควรกำหนดให้ใช้หลักฐานอื่นใดที่สามารถพิสูจน์ได้ว่าผู้ที่มีชื่อในหลักฐานนั้นเป็นผู้ประสบภัยจึงจำเป็นต้องออกกฎกระทรวงนี้นันทพล/ปรับปรุง๘ธันวาคม ๒๕๔๙[๑]ราชกิจจานุเบกษา.เล่ม ๑๑๔/ตอนที่ ๗๖ก/หน้า ๖๑/๒๖ ธันวาคม ๒๕๔๐